تورکییه پرزیدئنتی رجب طایییب اردوغانین سوچی گؤروشوندهکی شفاف مؤوقعیی اونو گؤستردی کی، سورییا بحرانینین سیاسی حلی تورکییهسیز مومکون دئییل.
آخار. آذ خبر وئریر کی، بو سؤزلری روسییا، تورکییه، ایران پرزیدنتلرینین سوچی گؤروشونو شرح ائدن تورکییهلی میللت وکیلی مراد بایباتور دئییب. او بیلدیریب کی، ۲۰۱۶-جی ایلین دکابریندا موسکوادا باش توتان بو اؤلکه پرزیدنتلرینین گؤروشو سورییا بحرانین سیاسی حلی اوچون باشلانغیج ایدی:
«بو گؤروشدن سونرا کئچیریلن آستانا ساممیتینده ده تورکییه اؤز مؤوقعینی اورتایا قویدو. تورکییه بو مسئله نین حلینده ترور تشکیلاتلاریندان ایستیفادنین علیهینهدیر. بیر نئچه دفعه خبردارلیغیمیزا رغما سورییا بحرانیندا ترور تشکیلاتینین گوجوندن ایستیفاده ائتمکلرینی آنلامیریق. بیز بو بؤلگهنین تاریخینه گؤره مسئولیت داشیدیغیمیز کیمی، بو گونو اوچون ده مسئولیت داشیییریق. بونو پرزیدنت اردوغان دا دفعهلرله دئییب. تورکییه بؤلگهدهکی پروسسلرین حل یوللارینی هامیدان یاخشی بیلیر. حاقلی چیخاجاغیمیز گون یاخیندادیر. مسئله نین سیاسی حلی اوچون ترور تشکیلاتلارینا دئییل، اؤلکهلره مراجعت ائدجییک. هر زامانکی کیمی، سورییانین اراضی بوتؤولویونون طرفداریییق».
azb_Arab azb_Arab azb_Arab